כביש 722

כביש 722 הוא כביש אורך אזורי המתחיל במחלף יקנעם שבכניסה הדרומית לעיר יקנעם עילית, יורד בתוואי נחל יקנעם לעמק יזרעאל, ממשיך בו ומסתיים בצומת השומרים שליד קריית טבעון. אורכו של הכביש הוא 7.5 ק"מ.

 תולדות הכביש 
כביש 722 היווה עורק תחבורה מרכזי, שקישר בין אזור המרכז לבין צפון-מזרח ישראל. בשל כך, נרשמו בכביש בעומסי תנועה כבדים, במיוחד בסופי השבוע.

בין השנים 2012 ל-2014, כחלק מהקמת מסילת העמק, בוצעו עבודות להקמת הפרדה מפלסית בין המסילה לכביש. העבודות כללו הקמת גשר מעל המסילה ומעל נחל קישון והפיכת הצומת המרומזר, המהווה מפגש של כביש 722 עם דרכי הגישה לכפר יהושע ולקריית חרושת, למחלף.

במסגרת תוכנית נתיבי ישראל, נבנה הקטע הדרומי של כביש 77 בסמוך לתוואי של כביש 722. מטרת התוכנית היא לקשר את כביש 6 לצפון-מזרח הארץ באמצעות כביש 77 ("הזרוע המזרחית") ולהפוך אותו לעורק תחבורה מרכזי במקום כביש 722. ב-14 בנובמבר 2018 נפתחו לתנועה שני הקילומטרים הראשונים של קטע כביש זה. החל מאותו יום, שבו נפתחו לתנועה גם קטעים 3 ו-7 של כביש 6 (מחלף אליקים-מחלף העמקים), קטע הכביש ממחלף יקנעם ועד צומת התשבי מסומן גם הוא ככביש 722 במקום כביש 70.

 מחלפים וצמתים לאורך הכביש 
ק"משםסוג מפגשמיקוםדרכים מצטלבותכביש 722 מדרום לצפון 0 מחלף יקנעם25px יקנעם עילית  0.5 צומת ללא שם25px רחוב הכרמל 125px רחוב התמר 1.8 צומת יקנעם25px דרך העמק (יקנעם המושבה), רחוב התנופה 2.5 צומת התשבי25px  4.2 מחלף כפר יהושע25px ליד כפר יהושע גישה לכפר יהושע ולשכונת קריית חרושת (קריית טבעון) 6.5 צומת ללא שם25px שדה יעקב כניסה לשדה יעקב 6.6כניסה לבית זייד ולקריית טבעון 7כניסה לישיבת תקוות יעקב 7.5 צומת השומרים25pxקריית טבעון

 ראו גם 
 תחנת הרכבת יקנעם-כפר יהושע
 שייח' אבריק
 כבישי ישראל

קישורים חיצוניים

קטגוריה:ישראל: כבישים
קטגוריה:עמק יזרעאל
קטגוריה:יקנעם עילית: תחבורה
קטגוריה:כפר יהושע
קטגוריה:שדה יעקב
קטגוריה:קריית טבעון: תחבורה